  Майя Бывальцева Быдӟым Атыкай ожын быремъёсты буре ваён огъетъёсты, синпелетъёсты, шайгуосты умоятон, тупатъян понна Удмуртиын 19 миллион 400 сюрс манет висъязы. Ужъёсты матысь дыре кутскозы ни. Со сярысь Вормон нуналлы 75 ар тырмонэз пусъёнэз радъясь комитетлэн кенешоназ Удмуртиысь кивалтэтлэн тӧроез Ярослав Семёнов вераз. Солэн кылъёсызъя, элькунын 600-лэсь трос синпелетъёс, ваньмызъя быдэстоно ужъёсты но дунзэ пусйизы ни. Ужъёс лымы шунам бере кутскозы. Кытын луоз, толалтэ лэсьтыны кулэ ни, валамон, вань куронъёсты чакласа Ярослав Семёнов, Удмуртиысь кивалтэтлэн тӧроезТа уж понна Удмуртиысь муниципал кылдытэтъёслэн тӧрооссы, лулчеберетъя кылёсбурез кун ласянь утёнъя агентство но элькун тӧролэн но кивалтэтлэн администрацизы кылкуто. Ярослав Семёнов тупатъян но умоятон ужъёсты быдэстонэз арнялы быдэ чакланы кулэ шуыса пусйиз. Тодэ вайытом, Удмуртиын улӥсьёс, удмурт кылбур лыдӟыса, Быдӟым Атыкай ожын вормонлы 75 ар тырмонлы сӥзем акцие пыриськыны быгато. Тегъёс: Мерлык Ижкар Удмуртия синпелет тупатъянужъёс коньдон ВормонНунал БыдӟымАтыкайож умоятон ЯрославСемёнов 100ар  